
68 DR.30.11.2021 

 
Jadi, saya terbuka. Ini francais ini memang ada dua ‘tauke’ yang jaga. Saya tidak 

apa, asalkan kepentingan rakyat, hendak ambil, ambillah. Saya rela lepaskanlah francais 
ini kepada Kementerian Hal Ehwal Pengguna kalau betul-betul mereka hendak, tetapi, 
apa juga, bagi saya, ialah mesti jaga kepentingan rakyat.   

Begitu juga Yang Berhormat Padang Rengas ada menimbulkan mengenai PUNB.  
Memang betul, PUNB memang pada dasarnya daripada segi undang-undangnya 
memang di bawah Jabatan Perdana Menteri kerana PUNB ini ditubuhkan di bawah 
Yayasan Pelaburan Bumiputera.  Di bawah Yayasan Pelaburan Bumiputera ini ada dua- 
anak. Satu PNB dan satu PUNB. Memang di bawah Yang Amat Berhormat Perdana 
Menteri. 

Akan tetapi, oleh sebab kita hendak menyelaraskan daripada segi pentadbirannya 
kerana PUNB ini dia boleh bagi pinjam minimum RM100 ribu dan maksimum RM10 juta 
dan kita juga macam Yang Berhormat Padang Rengas kata, kita hendak selaraskan 
hendak pinjam lebih RM100- Amanah Ikhtiar, sebagai contoh, pun diletak di bawah 
kementerian saya secara pentadbiran. 

 Ini kerana dua-dua agensi ini, Amanah Ikhtiar dan juga PUNB ini, memang 
mereka ini ada peraturan mereka sendiri tetapi kita dengan kebenaran Yang Amat 
Berhormat Perdana Menteri, meletakkan kedua-dua Amanah Ikhtiar dengan PUNB ini di 
bawah kementerian ini supaya kita dapat selaraskan untuk kita hendak membantu 
usahawan-usahawan ini.  

 Yang Berhormat Sepanggar mengenai digital, saya sudah sebut tadi. 

 Tuan Pengerusi [Dato' Mohd Rashid Hasnon]: Yang Berhormat Sepanggar 
tidak ada.    

  Tan Sri Noh bin Haji Omar: Maknanya memang menjadi tumpuan kepada kita.  
Yang Berhormat Jerantut, bantuan kepada koperasi di bawah program.... 

 Dato' Haji Salim Sharif [Jempol]: Yang Berhormat Menteri. 

 Tan Sri Noh bin Haji Omar: Ya?  

 Tuan Pengerusi [Dato' Mohd Rashid Hasnon]: Yang Berhormat Sepanggar 
tidak ada dalam ini.     

 Tan Sri Noh bin Haji Omar: Oh! Yang Berhormat Sepanggar tidak ada. Okey, 
sorry. Yang Berhormat Jerantut ada?  

 Tuan Pengerusi [Dato' Mohd Rashid Hasnon]: Buat secara bertulis. 

 Dato' Haji Ahmad Nazlan bin Idris [Jerantut]: Jerantut ada, Yang Berhormat 
Menteri.  

 Tan Sri Noh bin Haji Omar: Ya, Yang Berhormat Jerantut ada. Mengenai 
koperasi ini, Yang Berhormat Jerantut, memang kita ada beri berbagai-bagai bantuan. 
Antaranya Program Transformasi Ekonomi Gerakan Koperasi, Program Jualan Koperasi 
Prihatin Rakyat, Program Penubuhan Koperasi Prihatin Rakyat, Program Dagang 
Produk/Perkhidmatan Koperasi Atas Talian dan beberapa bantuan yang kita beri di bawah 
program PEMULIH.  Bantuan pembangunan sehingga RM300 ribu kepada koperasi yang 
layak bagi mengembangkan perniagaan, akses kepada pembiayaan untuk modal 
pusingan,   pembelian aset sehingga RM10 juta, kepada koperasi yang layak. 

 Peranan koperasi dalam menangani isu-isu kenaikan harga barang ini juga 
disebut oleh beberapa Ahli Parlimen.  Penglibatan koperasi dalam Program Jualan 
Prihatin Rakyat bagi menggalakkan orang ramai berbelanja dan membeli keperluan harian 
di kedai koperasi menawarkan harga yang berpatutan. 

 MEDAC menyediakan insentif jualan kepada koperasi yang terlibat untuk 
mengurangkan kos jualan di mana, sebagai contoh, kita beri 15 peratus barang-barang- 
siapa yang membeli barang-barang di kedai koperasi, harganya kurang lebih murah 15 
peratus daripada harga yang dibeli dari luar.  



Jadi, saya terbuka. Ini francais ini memang ada dua 'tauke' yang jaga. Saya tidak. apa, asalkan kepentingan rakyat, hendak ambil, ambillah. Saya rela lepaskanlah francais ini kepada Kementerian Hal Ehwal Pengguna kalau betul-betul mereka hendak, tetapi, apa juga, bagi saya, ialah mesti jaga kepentingan rakyat. Begitu juga Yang Berhormat Padang Rengas ada menimbulkan mengenai PUNB. Memang betul, PUNB memang pada dasarnya daripada segi undang-undangnya memang di bawah Jabatan Perdana Menteri kerana PUNB ini ditubuhkan di bawah Yayasan Pelaburan Bumiputera. Di bawah Yayasan Pelaburan Bumiputera ini ada dua- anak. Satu PNB dan satu PUNB. Memang di bawah Yang Amat Berhormat Perdana Menteri. Akan tetapi, oleh sebab kita hendak menyelaraskan daripada segi pentadbirannya kerana PUNB ini dia boleh bagi pinjam minimum RM100 ribu dan maksimum RM10 juta dan kita juga macam Yang Berhormat Padang Rengas kata, kita hendak selaraskan hendak pinjam lebih RM100- Amanah Ikhtiar, sebagai contoh, pun diletak di bawah kementerian saya secara pentadbiran. Ini kerana dua-dua agensi ini, Amanah Ikhtiar dan juga PUNB ini, memang mereka ini ada peraturan mereka sendiri tetapi kita dengan kebenaran Yang Amat Berhormat Perdana Menteri, meletakkan kedua-dua Amanah Ikhtiar dengan PUNB ini di bawah kementerian ini supaya kita dapat selaraskan untuk kita hendak membantu usahawan-usahawan ini. Yang Berhormat Sepanggar mengenai digital, saya sudah sebut tadi. Tuan Pengerusi [Dato' Mohd Rashid Hasnon]: Yang Berhormat Sepanggar tidak ada. Tan Sri Noh bin Haji Omar: Maknanya memang menjadi tumpuan kepada kita. Yang Berhormat Jerantut, bantuan kepada koperasi di bawah program.... Dato' Haji Salim Sharif [Jempol]: Yang Berhormat Menteri. Tan Sri Noh bin Haji Omar: Ya?. Tuan Pengerusi [Dato' Mohd Rashid Hasnon]: Yang Berhormat Sepanggar tidak ada dalam ini. Tan Sri Noh bin Haji Omar: Oh! Yang Berhormat Sepanggar tidak ada. Okey, sorry. Yang Berhormat Jerantut ada?. Tuan Pengerusi [Dato' Mohd Rashid Hasnon]: Buat secara bertulis. Dato' Haji Ahmad Nazlan bin Idris [Jerantut]: Jerantut ada, Yang Berhormat Menteri. Tan Sri Noh bin Haji Omar: Ya, Yang Berhormat Jerantut ada. Mengenai koperasi ini, Yang Berhormat Jerantut, memang kita ada beri berbagai-bagai bantuan. Antaranya Program Transformasi Ekonomi Gerakan Koperasi, Program Jualan Koperasi Prihatin Rakyat, Program Penubuhan Koperasi Prihatin Rakyat, Program Dagang Produk/Perkhidmatan Koperasi Atas Talian dan beberapa bantuan yang kita beri di bawah program PEMULIH. Bantuan pembangunan sehingga RM300 ribu kepada koperasi yang layak bagi mengembangkan perniagaan, akses kepada pembiayaan untuk modal pusingan, pembelian aset sehingga RM10 juta, kepada koperasi yang layak. Peranan koperasi dalam menangani isu-isu kenaikan harga barang ini juga disebut oleh beberapa Ahli Parlimen. Penglibatan koperasi dalam Program Jualan Prihatin Rakyat bagi menggalakkan orang ramai berbelanja dan membeli keperluan harian di kedai koperasi menawarkan harga yang berpatutan. MEDAC menyediakan insentif jualan kepada koperasi yang terlibat untuk mengurangkan kos jualan di mana, sebagai contoh, kita beri 15 peratus barang-barang- siapa yang membeli barang-barang di kedai koperasi, harganya kurang lebih murah 15 peratus daripada harga yang dibeli dari luar.